**PROJEKTS**



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

APSTIPRINĀTI

ar Dobeles novada domes

2021. gada 30. jūnija lēmumu Nr. \_\_/8)

(protokols Nr. 8)

**2021. gada 30. jūnijā Saistošie noteikumi Nr. 9**

**„Grozījumi Dobeles novada domes 2017. gada 26. oktobra saistošajos noteikumos Nr. 8 „Par sociālās palīdzības pabalstiem Dobeles novadā””**

Izdoti saskaņā ar Sociālo pakalpojumu un sociālās palīdzības

likuma 36. panta sesto daļu un likuma “Par palīdzību

dzīvokļa jautājumu risināšanā” 14. panta sesto daļu

1. Izdarīt Dobeles novada domes 2017. gada 26. oktobra saistošajos noteikumos Nr. 8 “Par sociālās palīdzības pabalstiem Dobeles novadā” šādus grozījumus:

1.1. Aizstāt 12.2. apakšpunktā vārdu “dzīvokļa” ar vārdu “mājokļa”.

1.2. Aizstāt VII nodaļas nosaukumā vārdu “dzīvokļa” ar vārdu “mājokļa”.

1.3. Izteikt 17. punktu šādā redakcijā:

“17. Pabalsts tiek piešķirts ar mājokļa lietošanu saistīto izdevumu segšanai (dzīvojamās telpas īres maksa, dzīvojamās mājas pārvaldīšanas un apsaimniekošanas maksa, maksa par pakalpojumiem, kas saistīti ar dzīvojamās telpas lietošanu, kā arī ar telekomunikāciju pakalpojumiem un internetu saistītie izdevumi un izdevumi par ūdens skaitītāju uzstādīšanu un verifikāciju). Tiesības saņemt mājokļa pabalstu ir trūcīgām un maznodrošinātām mājsaimniecībām.”

1.4. Svītrot 19. punktu.

1.5. Papildināt noteikumus ar 19.1 punktu šādā redakcijā:

“19.1 Mājokļa pabalstu aprēķina un piešķir Ministru kabineta noteiktajā kārtībā.”

1.6. Svītrot 20.1 punktu.

2. Saistošie noteikumi piemērojami ar 2021. gada 1. jūliju.

Domes priekšsēdētājs A.Spridzāns

**Saistošo noteikumu Nr.9**

**“Grozījumi Dobeles novada domes 2017.gada 26.oktobra saistošajos noteikumos Nr. 8 “Par sociālās palīdzības pabalstiem Dobeles novadā”**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Saistošo noteikumu nepieciešamības pamatojums | 2021.gada 1.jūlijā stājas spēkā Sociālo pakalpojumu un sociālās palīdzības likumā 35. panta pirmās daļas 2.punkts, kas kā pamata sociālās palīdzības pabalstu noteic mājokļa pabalstu – materiālo atbalstu ar mājokļa lietošanu saistīto izdevumu segšanai. Saskaņā ar 36. panta piekto daļu Ministru kabinets nosaka mājokļa aprēķināšanas, piešķiršanas un izmaksas kārtību, kā arī izdevumu pozīciju minimālās normas. Ministru kabineta 2020.gada 17.decembra noteikumu Nr.809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu” 10.punktā noteikta mājokļa pabalsta apmēra aprēķina kārtība.  Lai nodrošinātu Dobeles novada domes 2017. gada 26.oktobra saistošo noteikumu Nr.8 „Par sociālās palīdzības pabalstiem Dobeles novadā” atbilstību likuma normām ir nepieciešami grozījumi tajos, aizstājot dzīvokļa pabalstu ar mājokļa pabalstu. |
| 2. Īss projekta satura izklāsts | Saistošajos noteikumos noteiktais sociālās palīdzības pabalsts - dzīvokļa pabalsts tiek aizstāts ar mājokļa pabalstu, tādējādi 12.2.apakšpunktā vārds “dzīvokļa” aizstāts ar vārdu “mājokļa” atbilstoši normatīvajos aktos noteiktajam. Attiecīgi precizēts arī VII nodaļas nosaukums. Jaunā redakcijā izteikts saistošo noteikumu 17.punkts, kas nosaka, kādu izdevumu segšanai piešķir mājokļa pabalstu. Saistošie noteikumi nosaka, ka no 2021.gada 1.jūlija mājokļa pabalstu aprēķina Ministru kabineta noteiktajā kārtībā. Līdz ar to svītrots 19. un 20.punkts. |
| 3. Informācija par plānoto projekta ietekmi uz pašvaldības budžetu | Nav ietekmes. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Netiek ieviestas jaunas administratīvās procedūras. |
| 6. Informācija par konsultācijām ar privātpersonām | Nav attiecināms. |

Domes priekšsēdētājs A.Spridzāns